Sepiegids: Conrad, Dawid smee planne in ‘Binnelanders’Deon Lotz as Dawid Opperman in Binnelanders. Met Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. Weekdae om 19:30 op kykNET Maandag 20 Junie Uys se kommunikasie laat hom weer in die steek. Verborge inligting laat Gaby worstel, en Tracy se besef lei tot groter vrae. Elise is oorgehaal om weg te spring met haar plan. Dinsdag 21 Junie Conrad neem Dawid in sy vertroue. Uys het groot planne vir die woonstelbewoners. Annelize is bekommerd oor Wessel se veiligheid. Liam se onsekerheid veroorsaak spanning. Woensdag 22 Junie Annetjie laat nie met haar mors nie, en Liam is nie beïndruk met Karen se gebaar nie. Gaby kom tot ŉ skokbesef, en Dawid maak ŉ belofte aan Annelize. Donderdag 23 Junie Gaby se mening oor Elise begin verander, en Zee kom agter dat die waarheid nog nie uit is nie. Die spanning tussen Karen en Liam bou op, terwyl die bouperseel op almal se lippe is. Vrydag 24 Junie Annelize ontvang ŉ ontstellende boodskap oor Wessel en maak dan ŉ wilde aantyging. Zee beraam ŉ plan om Liam te beskerm, terwyl Danny ŉ bekentenis aan Chanel moet maak. Weekdae om 18:30 op kykNET en kykNET&kie Maandag 20 Junie Maggie wys haar waardering vir die mense wat haar gehelp het. Bridgette voel toenemend uitgesluit uit Zoe se lewe, maar dan daag Nazeem op met ŉ paar vrae. Dinsdag 21 Junie Justin is ontsteld wanneer hy uitvind dat Wade nie beskikbaar is vir ŉ gig wat reeds bevestig is nie. Maggie wil vir Elana aandete maak, maar Retha het ander planne. Woensdag 22 Junie Zoe kry skokkende nuus, terwyl Angie vir Wade laat wonder oor sy ooreenkoms met Justin. Elana nooi Maggie vir ete. Donderdag 23 Junie Zoe neem ŉ finale besluit oor Tim en haar huwelik. Angie reël vir Wade en Justin ŉ gig, terwyl Elana vir Maggie nog hulp aanbied. Vrydag 24 Junie Tim lewer ŉ finale pleidooi aan Zoe, maar is dit te laat vir hulle? Wade word voor stok gekry oor sy groot leuen, terwyl Maggie vertel van die pyn uit haar verlede. Weekdae om 18:00 op kykNET Maandag 20 Junie Kristien se lewe hang aan ŉ draadjie. Amanda vind haar verlore skoen. Anastasia verwerk haar verlies. Dinsdag 21 Junie Almal is besorgd oor Kristien. Liam kry ŉ opwindende aanbod. Nesie en Buks ontvang nuus oor Petro. Woensdag 22 Junie Die nuus oor Amanda en Jordan versprei soos ŉ veldbrand. Kristien word uit die hospitaal ontslaan. Buks en Nesie stamp koppe oor Petro. Donderdag 23 Junie Bibi vind van Jordan en Amanda uit. Nesie se familie kom kuier. Schalk en Jana kom by ŉ moeilike kruispad. Vrydag 24 Junie Nesie is onder druk om na Petro om te sien. Die wenners van die Fabulous Vastrap-danskompetisie word aangekondig. Lienkie vaar uit teenoor Amanda. Maandag tot Donderdag om 19:30 op kykNET&kie Maandag 20 Junie Anton en Nicolene se verhouding raak nog moeiliker ná Justin se besoek aan die bakkery. Daar is ŉ onverwagte wending by Angel se kombuistee. Dinsdag 21 Junie Hein konfronteer Anton oor sy gedrag teenoor Nicolene. Mic, Jamie en Eugene ding mee vir die posisie in die Junior Stadsraad. Ingrid waarsku Daniel om weg te bly van Angel se troue. Woensdag 22 Junie Laetitia gee nie hoop op dat Daniel Angel gaan red van haar eie troudag nie. Mic is baie kompeterend teenoor Jamie. Angel probeer uitreik na mense wat sy die meeste in haar lewe kan vertrou. Donderdag 23 Junie Tally en Parra besluit dis tyd om Arendsvlei te verlaat. Beatrice probeer ŉ geskokte Daniel troos. Anton en Nicolene maak vrede en begin iets voel vir mekaar.